[{"text_idx": "#000000", "text": "Yn y Cwrdd Blynyddol ym mis Tachweddf cyfeiriwyd at y cynnydd\nsylweddol yng nghostau tanwydd y byddwn yn eu hwynebu dros\ny blynyddoedd nesaf, ynghyd a\u0302 chyfraniad yr eglwys tuag at y\ncostau sydd ynghlwm a chynnal y rhaglen Arloesi a Buddsoddi.\nFelly, apeliais ar yr aelodau i gadw hyn mewn golwg wrth bennu\nlefel eu cyfraniadau eleni a\u2019r blynyddoedd i ddod."}, {"text_idx": "#000002", "text": "Dyma\u2019r elusennau fydd yn cael ein cefnogaeth yn 2023:"}, {"text_idx": "#000003", "text": "Penderfynwyd ein bod yn cefnogi ape\u0302l Cymorth Cristnogol, fel rhan o DEC, sef"}, {"text_idx": "#000004", "text": "Mae Cymorth Cristnogol bob amser yn gweithio gyda phartneriaid lleol ym mhob argyfwng, ac yn medru saerni\u0308o eu cymorth yn effeithiol, a ninnau wedi ymateb i argyfyngau drwyddyn nhw yn y gorffennol. Drwy anfon arian atyn nhw, fe wyddwn y bydd yn cael ei ddefnyddio yn y ffordd orau a mwyaf effeithiol."}, {"text_idx": "#000005", "text": "Erbyn hyn, mae\u2019r Tabernacl yn cefnogi dau fanc bwyd lleol. Mae modd cyfrannu arian drwy drosglwyddiad banc neu siec, a bydd yr arian yn cael ei rannu rhwng Banc Bwyd Taf Ela\u0301i, sydd bob amser yn barod i helpu unigolion anghenus a banciau bwyd llai pan fo angen, a Banc Bwyd Salem, sy\u2019n diwallu angen mawr yn lleol."}, {"text_idx": "#000006", "text": "Mae casgliad bwyd ar gyfer Banc Bwyd Salem hefyd, a gellir dod a\u0302 chyfraniadau bwyd i\u2019r oedfa ar fore Sul, neu rhwng 10 a 12 bob bore Iau neu fore Sadwrn."}, {"text_idx": "#000007", "text": "Mae\u2019r galw mor fawr ag erioed, a\u2019ch haelioni chi\u2019n ddi-ball. Mae eich cyfraniadau dros y blynyddoedd diwethaf, ac yn enwedig adeg cyfyngiadau Covid, wedi bod yn amhrisiadwy."}, {"text_idx": "#000009", "text": "Yn ogystal a\u0302\u2019r casgliadau swmpus o ddanteithion a nwyddau hylendid adeg y Nadolig, bu 2021 ar ei hyd yn flwyddyn o gyfrannu di-ddiwedd gan aelodau\u2019r Tabernacl, a bydd elusennau lleol yn elwa\u2019n fawr o\u2019r fath haelioni."}, {"text_idx": "#000011", "text": "Bu\u2019r casgliad talebau mor llwyddiannus fel bod \u00a3745 yn weddill ar o\u0302l cyflwyno gwerth \u00a3500 o dalebau i\u2019r bobl ifanc oedd yn gadael gofal, a \u00a3200 i bedair hostel."}, {"text_idx": "#000012", "text": "Fe fyddwn ni\u2019n trafod yn ein cyfarfod nesa sut i ddosbarthu\u2019r swm yma. Mae\u2019r angen yn cynyddu drwy\u2019r amser."}, {"text_idx": "#000013", "text": "Mae casgliadau ariannol a bwyd y ddau fanc bwyd yn dal yn weithredol. Mae Carys yn danfon yn rheolaidd i Fanc Bwyd Salem, a byddwn yn anfon cyfraniad ariannol at Fanc Bwyd Taf Ela\u0300i cyn diwedd y mis."}, {"text_idx": "#000014", "text": "Mae John yn dal i dderbyn a danfon celfi a nwyddau a dillad yn benodol yn o\u0302l y galw, a\u2019r elusennau\u2019n werthfawrogol tu hwnt."}, {"text_idx": "#000015", "text": "Diolch yn fawr iawn i chi i gyd"}, {"text_idx": "#000016", "text": "Dilynwyd yr un drefn a\u0302\u2019r llynedd gyda\u2019r casgliad eleni, a llwyddwyd i godi \u00a31,145 ar gyfer yr ape\u0302l i helpu gwledydd difreintiedig yn wynebu argyfwng Covid19. Ac fel y cofiwch chi, oedfa rithiol fu eto eleni, gan aelodau\u2019r Gweithgor Cyfiawnder Cymdeithasol, dan arweiniad John Llew."}, {"text_idx": "#000017", "text": "A ninnau ar fin cyfarfod mewn oedfaon unwaith eto, mae\u2019n braf cofio i\u2019r capel fod dan ei sang yn ystod cyfyngiadau Covid, a hynny oherwydd ymateb brwdfrydig a hael aelodau a chyfeillion y Tabernacl i bob cais am ddillad, nwyddau, danteithion tymhorol a dodrefn gan y Gweithgor Cyfiawnder Cymdeithasol."}, {"text_idx": "#000018", "text": "Mae hyn i gyd yn deillio o gysylltiadau parhaus John Llew ag elusennau yn yr ardal, a mawr yw ein diolch iddo am roi cymaint o gyfleoedd i ni wneud gwahaniaeth."}, {"text_idx": "#000019", "text": "Yn ogystal a\u0302\u2019r Gwasanaethau Cymdeithasol, Pobol, a Cymorth i Ferched Cymru, rydan ni erbyn hyn yn cynnal casgliadau penodol i Carmel, Blaenllechau, a bu\u2019r cais am ddillad plant hyd at 13 oed yn ddiweddar yn hynod o lwyddiannus, a John yn medru danfon yno cyn dechrau\u2019r tymor ysgol newydd."}, {"text_idx": "#000020", "text": "Diolch yn fawr i chi i gyd am eich haelioni unwaith eto."}, {"text_idx": "#000021", "text": "Mae casgliad Banc Bwyd Taf Ela\u0300i yn parhau\u2019n ariannol yn hytrach nag ymarferol, gan ei bod hi\u2019n haws cael cysondeb yn wyneb unrhyw gyfyngiadau yn sgi\u0302l Covid, ac mae Lol Delbridge a chriw Bethel Pontyclun yn hynod o werthfawrogol. Mae sieciau swmpus gan y capel yn eu cyrraedd yn rheolaidd, diolch i\u2019ch cyfraniadau chi."}, {"text_idx": "#000022", "text": "Fel y gwyddoch chi, mae casgliad yr amlenni brown yn dilyn yr un drefn cyfrannu, a\u2019r elusennau yr un rhai a\u0302\u2019r llynedd, sef Gofalwyr Ifanc Rhondda Cynon Taf, Cwtch, Cymorth i Ferched Cymru ac Ysgol Ty\u0302 Coch. Mae\u2019r cardiau a llythyrau diolch o\u2019r elusennau hyn yn dangos pa mor werthfawr ydy\u2019n cefnogaeth ni iddyn nhw."}, {"text_idx": "#000023", "text": "Fe fyddwn ni\u2019n gofyn am awgrymiadau ar gyfer elusennau 2022 yn yr hydref."}, {"text_idx": "#000024", "text": "Mae parodrwydd Gwilym Huws, Ysgrifennydd y Bwrdd i gynnwys ein cyhoeddiadau yn y Ddolen, a gwaith cydlynu Arwyn Jones, Trysorydd y Capel, wedi bod yn allweddol i lwyddiant yr holl gasglu."}, {"text_idx": "#000027", "text": "Gyda balchder y clywsom fod Jason M. Edwards, Uchel Siryf Morgannwg Ganol, wedi dyfarnu tystysgrifau arbennig i\u2019r capel ac i John Llewellyn Thomas yn bersonol am gyfraniad nodedig i\u2019r gymuned yn ardal Pontypridd ynghanol y pandemig presennol. Gan nad oedd hi\u2019n bosibl cyflwyno\u2019r tystysgrifau gerbron y gynulleidfa gyfan, trefnwyd bod Mike ac Iwan West yn ymuno a\u0302 John i dderbyn y tystysgrifau mewn seremoni breifat yn y capel."}, {"text_idx": "#000028", "text": "Diolch i bawb am eu cefnogaeth i\u2019r gwahanol ymgyrchoedd sydd yn cael eu cynnal yn ystod y cyfnod anodd hwn, a llongyfarchiadau mawr i John, gyda ddiolch iddo am ein hysgogi a\u2019n hysbrydoli."}, {"text_idx": "#000029", "text": "Erbyn y byddwch chi\u2019n darllen hwn bydd John, drwy gydweithrediad parod a llawen Jason Edwards, wedi trefnu i ddanfon llwythi o ddillad a dillad gwely i bencadlys Pobol, elusen sy\u2019n helpu pobol ddigartref, ym Mhontypridd."}, {"text_idx": "#000030", "text": "Bydd llochesi lleol Cymorth i Ferched Cymru hefyd wedi derbyn cyflenwad helaeth o ddanteithion Nadolig, ynghyd a\u0302 siec gwerth \u00a3700 o gronfa ein casgliad amlenni brown. Maen nhw\u2019n derbyn ein cyfraniad yn gynnar er mwyn prynu anrhegion Nadolig i\u2019r plant yn eu gofal."}, {"text_idx": "#000032", "text": "Bu\u2019r casgliad Talebau Nadolig yn uwch nag erioed, a hynny\u2019n ein galluogi ni i roi gwerth \u00a3620 o dalebau i\u2019r Gwasanaethau Cymdeithasol ar gyfer pobol ifanc sy\u2019n gadael gofal, a gwerth \u00a3800 at deganau plant, gan na fu\u2019n bosib iddyn nhw gynnal y Santa Appeal arferol eleni."}, {"text_idx": "#000033", "text": "Mewn cyfnod dirdynnol o anodd i bawb sydd mewn angen, gobeithio bydd y rhoddion hyn yn dod a\u0302 rhywfaint o lawenydd a gobaith y Nadolig i\u2019w bywydau. Mae haelioni aelodau a chyfeillion y Tabernacl yn ddihysbydd, ac yn ein hatgoffa ni y gall unrhyw un wneud gwahaniaeth bach, waeth pa mor amhosib yr ymddengys hynny yn aml."}, {"text_idx": "#000034", "text": "Profiad anhygoel oedd cerdded i mewn i\u2019r capel fore Iau, Tachwedd 12fed, a gweld cymaint o roddion dillad, dillad gwely, a danteithion Nadolig wedi cronni mewn byr amser, ar ddiwrnod cyntaf y casgliadau."}, {"text_idx": "#000035", "text": "Diolch yn fawr i chi unwaith eto am eich haelioni a\u2019ch brwdfrydedd."}, {"text_idx": "#000036", "text": "Bydd y casgliadau\u2019n parhau, ac mae\u2019r manylion yn y Ddolen ac yma ar wefan. Mae\u2019n fraint i ni i gyd gael rheswm mor anrhydeddus dros agor y drysau."}, {"text_idx": "#000038", "text": "Ar o\u0302l trafod gyda\u2019r gwasanaethau cymdeithasol, mae John wedi cael ar ddeall bod cyllid ganddyn nhw i sicrhau cartref, dillad a nwyddau i\u2019r bobl ifanc fydd yn derbyn ein talebau, ond maen nhw\u2019n bryderus iawn am sefyllfa llawer o bobl ddigartref yn yr ardal ac yn falch o gael ein help."}, {"text_idx": "#000039", "text": "Bydd John yn cydlynu casglu dillad, dillad gwely, a nwyddau hylendid ar eu cyfer, ac yn eu casglu yn y capel."}, {"text_idx": "#000040", "text": "Bydd modd i chi ddod a\u0302\u2019ch cyfraniadau i\u2019r capel ar fore Iau rhwng 10 a 12, gan ddechrau ar Dachwedd 12fed. Diolch ymlaen llaw i chi am eich cydweithrediad."}, {"text_idx": "#000041", "text": "Mae hi\u2019n amser dechrau meddwl am helpu pobol ifanc sy\u2019n gadael gofal unwaith eto, er mwyn helpu i ddod ag ychydig o ysbryd y Nadolig i\u2019w bywydau, yn enwedig a\u0302\u2019r pandemig yn gwneud eu hamgylchiadau\u2019n anoddach."}, {"text_idx": "#000042", "text": "Mae\u2019r Gwasanaethau Cymdeithasol yn poeni hefyd am anrhegion Nadolig i blant bach anghenus sy dan eu gofal, gan na allan nhw gasglu teganau fel y cyfryw oherwydd perygl Covid 19. Er na allwn ni gynnal casgliad teganau, fe allwn ni ledaenu ein casgliad talebau er mwyn helpu i ariannu ymgyrch prynu teganau\u2019r Gwasanaethau Cymdeithasol. O ganlyniad bydd ein casgliad talebau ni yn helpu plant bach yn ogystal a\u0302 phobl ifanc eleni, fel ein bod yn gwneud ein gorau i gynnal ein lefel arferol o gymorth yr adeg hon o\u2019r flwyddyn, yng ngwir ystyr y Nadolig."}, {"text_idx": "#000043", "text": "Bydd y casgliad yn weithredol tan ddiwedd mis Tachwedd. Dyma\u2019r manylion ar gyfer cyfrannu:"}, {"text_idx": "#000045", "text": "Mae Cymorth i Ferched Cymru yn un o elusennau\u2019r Tabernacl eleni, ac fe fyddan nhw\u2019n derbyn cyfraniad ddiwedd y flwyddyn. O drafod gyda\u2019r elusen, mae John yn deall y bydden nhw hefyd yn croesawu bwydydd a danteithion Nadoligaidd ( bwyd sych, bisgedi, siocledi ac ati) heb anghofio y bydd llawer o blant yn eu llochesi dros y Nadolig."}, {"text_idx": "#000046", "text": "Mae croeso i chi ddod a\u0302 chyfraniadau i\u2019r capel ar foreau Iau, 10-12 o\u2019r gloch, yr un pryd a\u0302\u2019r casglu nwyddau a dillad i bobl ddigartref, o Dachwedd 12fed ymlaen. Dydy Cymorth i Ferched Cymru ddim yn cael derbyn unrhyw nwyddau eraill oherwydd Covid 19, gan y byddai heintio yn eu gorfodi i gau\u2019r llochesi."}, {"text_idx": "#000047", "text": "Ymddiheuriadau am eich llethu a\u0302 cheisiadau, ond fe fyddai\u2019n resyn colli cyfle i wneud gwahaniaeth i bobl, llawer ohonyn nhw\u2019n blant bach, sy mewn sefyllfa amhosib o anodd. DIOLCH YN FAWR"}, {"text_idx": "#000048", "text": "Dyma\u2019r elusennau dderbyniwyd gan Gyfarfod Blynyddol yr eglwys ar gyfer casgliad yr amlenni brown eleni:"}, {"text_idx": "#000049", "text": "Bydd casgliad Tesco ar gyfer y banc bwyd lleol yn cael ei gynnal Dydd Iau a Dydd Gwener nesaf, Tachwedd 21 a 22. Os ydych chi\u2019n awyddus i dreulio shifft ddwyawr yn Tesco Tonysguboriau ar un o\u2019r dyddiau hyn, pli\u0302s cysylltwch ag Ann Davies ()."}, {"text_idx": "#000052", "text": "Mae\u2019r casgliadau ar gyfer Adref, Nantgwyn, a Cwtch yn dal yn weithredol eleni. Diolch yn fawr iawn i ch i i gyd am eich cyfraniadau cyson i\u2019r elusennau allweddol yma. Mae stwff newydd yn cyrraedd bron bob wythnos. Diolch."}, {"text_idx": "#000053", "text": "Mae cyfanswm casgliad elusennau 2018 yn \u00a33,050 gyda Chymorth Rhodd, sy\u2019n golygu y byddwn yn cyflwyno dros \u00a3600 yr un i\u2019r pump elusen. Bydd hyn yn gyfraniad sy\u2019n medru gwneud gwahaniaeth."}, {"text_idx": "#000054", "text": "Diolch yn fawr iawn i chi am eich haelioni, sy\u2019n gwneud hyn yn bosib."}, {"text_idx": "#000055", "text": "Cyrhaeddodd casgliad helpu pobl ifanc sy\u2019n gadael gofal \u00a3640, sy\u2019n golygu bod talebau gwerth \u00a320 wedi eu cyflwyno i bump ar hugain o bobl ifanc. Gobeithio iddyn nhw fwynhau rywfaint o naws y Nadolig wrth eu derbyn, a\u2019u gwario dan arweiniad eu gweithwyr cymdeithasol."}, {"text_idx": "#000056", "text": "Diolch yn fawr iawn i chi am eich cyfraniadau hael."}, {"text_idx": "#000057", "text": "Dyma\u2019r elusennau y byddwn yn eu cefnogi drwy gasgliad yr amlenni brown eleni:"}, {"text_idx": "#000059", "text": "Mae pedair o\u2019r rhain yn lleol ac yn gwerthfawrogi ein cefnogaeth gyson. Mae CRICA yn ymchwilio i Glefyd Crohn ac yn cefnogi plant a phobl ifanc sy\u2019n dioddef o\u2019r cyflwr."}, {"text_idx": "#000060", "text": "Fe roddodd yr Ysgol Sul a\u2019r Twmiaid ddechrau anrhydeddus i\u2019n hymgyrch ni drwy godi dros \u00a3500 yn eu Swper Cynhaeaf, ac mae\u2019r casgliad yn tyfu\u2019n raddol. Mae gyda ni tan mis Mehefin i gyrraedd ein nod o \u00a35,000. Cofiwch am yr amlenni bach gwyn gydag \u201cApe\u0302l Madagascar\u201d arnyn nhw. Gobaith yr Annibynwyr Cymraeg ydy codi \u00a3200,000 i gefnogi pedair elusen sy\u2019n gweithio gyda\u2019r tlawd a\u2019r anghenus ym Madagascar, un o bedair gwlad dlotaf y byd."}, {"text_idx": "#000061", "text": "Mae\u2019r casgliadau ar gyfer Adref, Nantgwyn, a Cwtch yn dal yn weithredol eleni. Diolch yn fawr iawn i chi i gyd am eich cyfraniadau cyson i\u2019r elusennau allweddol yma. Maen nhw\u2019n hynod werthfawrogol o\u2019n cefnogaeth."}, {"text_idx": "#000062", "text": "Ar o\u0302l dros chwarter canrif o drefnu prysur a dygn, mae Margaret Calvert wedi ymddeol o\u2019r swydd allweddol hon, a\u2019n diolch ni\u2019n ddidwyll iddi am ddal ati mor hir! Diolch yn fawr iawn i ti Margaret."}, {"text_idx": "#000063", "text": "Mae\u2019r drefn yn gadarn yn ei lle drwy waith Margaret, a Gill Rees bellach yn ymgymryd a\u0302\u2019r awenau, gyda help Eleri Jones a Sylvia Davies. Mae popeth yn ei le ar gyfer mis Chwefror yn barod, ond bydd angen gwirfoddolwyr bedair gwaith y flwyddyn, fel arfer."}, {"text_idx": "#000064", "text": "Bu\u2019r casgliad tridiau yn Tesco Tonysguboriau cyn y Nadolig mor brysur a chynhyrchiol ag erioed. Mae\u2019r galw\u2019n cynyddu\u2019n barhaus, a\u2019r Banc Bwyd erbyn hyn yn darparu cinio i blant adeg gwyliau ysgol. Diolch yn fawr iawn i\u2019r criw mawr o\u2019r capel fu yno\u2019n helpu eto eleni. Mae aelodau Bethel Pontyclun yn wirioneddol falch o\u2019n cefnogaeth."}, {"text_idx": "#000065", "text": "Cyhoeddiad Arbennig am Elusen Babanod \u2018Cwtch\u2019"}, {"text_idx": "#000066", "text": "Pwyswch YMA i weld y daflen uchod"}, {"text_idx": "#000067", "text": "Mae ape\u0302l Undeb yr Annibynwyr Cymraeg eleni\u2019n anelu at godi \u00a3200,000 i helpu Madagascar, un o wledydd tlotaf y byd. Bydd yr arian yn cefnogi prosiectau i ddarparu lloches i ferched bregus, meddygfa a deintyddfa i bobl anghenus, cartref i blant amddifad, a chynllun i hyfforddi gweinidogion i ddysgu\u2019r bobl sut i dyfu mwy o gnydau er mwyn lliniaru problemau diffyg maeth."}, {"text_idx": "#000068", "text": "Daw\u2019r ape\u0302l i ben ym mis Mehefin 2019, a\u2019n gobaith ni fel capel yw casglu \u00a330 gan bob aelod dros y flwyddyn. Erbyn diwedd mis Medi bydd amlenni pwrpasol ar gael i bob aelod gyfrannu yn o\u0302l eu dymuniad, a chyflenwad i gyfeillion yn ein plith sy\u2019n awyddus i gefnogi. Mae croeso mawr i unrhyw un drefnu achlysur fel bore coffi hefyd, i chwyddo\u2019r coffrau."}, {"text_idx": "#000069", "text": "Byddai\u2019n braf anelu at godi dros \u00a35,000 fel coron deilwng ar ymdrechion gloyw Merched y Tab i groesawu\u2019r bobl o Fadagascar fu yma yn ystod dathliadau\u2019r daucanmlwyddiant ym mis Mehefin."}, {"text_idx": "#000070", "text": "Dechreuodd yr wythnos gyda gwasanaeth hyfryd yng ngofal John Llew, a chyfraniad cofiadwy gan Cynan Llwyd o Gymorth Cristnogol, a bu\u2019r criw ffyddlon arferol yn brysur eto yn casglu o dy\u0302 i dy\u0302 yn Efail Isaf yn ystod yr wythnos."}, {"text_idx": "#000071", "text": "Mae\u2019r casgliad bellach wedi cyrraedd \u00a31,700."}, {"text_idx": "#000072", "text": "Ar ddiwedd 2017 dosbarthwyd \u00a3725 yr un i bump o elusennau, a dewiswyd pump ar gyfer eleni, gan gadw pedair o rai\u2019r llynedd er mwyn rhoi parha\u0302d i\u2019n cefnogaeth:"}, {"text_idx": "#000076", "text": "Ein gobaith yw dosbarthu yr un mor hael eto eleni."}, {"text_idx": "#000077", "text": "Mae\u2019r casgliadau hyn yn parhau a John yn brysur yn wythnosol yn danfon eich rhoddion i helpu pobl ddi-gartref yr ardal drwy siop a chanolfan Adref, a Chanolfan Nant Gwyn, sy\u2019n cynnig gofal preswyl ysbeidiol i blant a phobl ifanc a\u0302 chyflyrau heriol sy\u2019n byw gartre gyda\u2019u teuluoedd fel arfer."}, {"text_idx": "#000081", "text": "Bydd ein hymgyrch ni i gefnogi\u2019r ape\u0302l yn dechrau ym mis Medi, ac fe gewch y manylion i gyd yn yr oedfaon, yn y daflen wythnosol, drwy ebost, ac yma ar y wefan."}, {"text_idx": "#000083", "text": "Mae\u2019r Nadolig yn nesa\u0300u, ac mae\u2019n amser meddwl am bobl ifanc sy\u2019n gadael gofal unwaith eto. Mae rhoi talebau yn lle hamperi wedi bod yn hynod o lwyddiannus yn ystod y blynyddoedd diwethaf, ac yn gweithio\u2019n dda drwy gydweithrediad a\u0302\u2019r Gwasanaethau Nawdd Cymdeithasol, a\u2019ch haelioni chi."}, {"text_idx": "#000084", "text": "Y nod eleni eto yw casglu digon o arian i roi talebau gwerth \u00a320 i ugain o bobl ifanc. Bydd hyn yn eu galluogi i siopa ychydig am nwyddau ar gyfer y Nadolig, fel pawb arall. Bydd Gill Rees ac Eleri Jones yn barod i dderbyn eich rhoddion o fore Sul Tachwedd 19 tan ddiwedd y mis, neu gallwch gyfrannu drwy unrhyw aelod o\u2019r Gweithgor Cyfiawnder Cymdeithasol."}, {"text_idx": "#000085", "text": "Dros fisoedd Tachwedd a Rhagfyr fe fyddwn ni\u2019n casglu dillad yn benodol ar gyfer plant 13-16 oed sydd gydag anghenion arbennig ac yn derbyn gofal ysbeidiol."}, {"text_idx": "#000086", "text": "Os medrwch gyfrannu, pli\u0302s labelwch y bagiau\u2019n glir \u2013 merch/bachgen ac oedran cyn eu gadael yn y lle arferol yn llofft y capel."}, {"text_idx": "#000087", "text": "Bydd hyn yn osgoi cymysgu gyda\u2019r casgliad ar gyfer Adref."}, {"text_idx": "#000088", "text": "Mae DEC (Disasters and Emergency Committee) wedi lawnsio ape\u0302l i helpu hanner miliwn a mwy o bobl sydd wedi ffoi i Bangladesh o dalaith Rakhine, Myanmar, oherwydd trais ac erledigaeth. Mae 13 o elusennau, yn cynnwys Cymorth Cristnogol, yn perthyn i DEC."}, {"text_idx": "#000089", "text": "Gwyliwch wefan y capel a\u2019r daflen wythnosol am fanylion ein cefnogaeth ni i\u2019r ymgyrch."}, {"text_idx": "#000090", "text": "Bydd aelodau\u2019r capel yn cyfrannu\u2019n gyson tuag at yr elusennau sy\u2019n cael ein cefnogaeth drwy roi arian yn yr amlenni brown a gesglir bob Sul. Os nad ydych wedi dod yn aelod eto, mae croeso i chi roi eich cyfraniad mewn amlen bersonol a\u2019i marcio \u201cElusen 2017\u201d. Caiff yr elusennau eu dewis yn ein Cyfarfod Cyffredinol Blynyddol ym mis Tachwedd, ac mae rhyddid i unrhyw aelod awgrymu pa elusennau lleol ddylai gael help gennym. Fel arfer byddwn yn cyfrannu tua \u00a3400 yr un i 5 elusen lleol. Dyma\u2019r elusennau ar gyfer 2017:"}, {"text_idx": "#000091", "text": "Nod Pedal Power ydy cymell a galluogi oedolion a phlant o bob oed a gallu i fwynhau manteision seiclo dan amodau diogel a phleserus. Maen nhw\u2019n asesu pobl gydag anghenion arbennig corfforol neu feddyliol er mwyn sicrhau beiciau addas, sy\u2019n golygu eu bod yn medru mwynhau\u2019r profiad fel pawb arall. Mae hyn yn arbennig o fuddiol i grwpiau a theuluoedd gael rhannu\u2019r un gweithgareddau."}, {"text_idx": "#000092", "text": "Yn ogystal a\u0302 bod yn un o\u2019n elusennau ar gyfer casgliad yr amlenni brown eleni, rydym yn cefnogi\u2019r elusen hon yn ymarferol drwy gydol y flwyddyn."}, {"text_idx": "#000093", "text": "Bydd ein casgliad ar gyfer Adref yn ehangu dros y misoedd nesaf. Byddwn yn dal i dderbyn nwyddau a thrugareddau ar gyfer y siop, sy\u2019n cynhyrchu cyllid iddyn nhw ar gyfer eu gwaith yn ymgeleddu\u2019r di-gartref, ac fe fyddwn ni\u2019n chwilio am y canlynol hefyd:"}, {"text_idx": "#000094", "text": "dillad, offer (e.e cot, buggy,) a nwyddau ar gyfer babanod a phlant\ndillad gwely i oedolion, plant, a babanod"}, {"text_idx": "#000095", "text": "Mae Adref yn defnyddio popeth dderbynian nhw \u2013 i helpu teuluoedd a\u2019r di-gartref, neu i greu cyllid ar gyfer hynny. Maen nhw hefyd yn gweithio\u2019n galed i adfer hyder a hunan barch yn y bobl ddi-gartref, gyda golwg ar sicrhau dyfodol dedwyddach iddyn nhw."}, {"text_idx": "#000096", "text": "Gallwch adael popeth yn llofft y capel, fel arfer."}, {"text_idx": "#000097", "text": "Mae\u2019n braf gweld ein bod wedi dewis yr elusen hon unwaith eto eleni. Mae\u2019r prosiect yn ceisio adfer ychydig o\u2019u plentyndod i blant sy wedi gorfod tyfu i fyny yn llawer rhy gyflym oherwydd anawsterau teuluol sy\u2019n eu gorfodi i ofalu am riant gydag anabledd neu wael ei iechyd."}, {"text_idx": "#000098", "text": "Fe fyddwn ni\u2019n cefnogi Ysgol Ty\u0302 Coch yn ariannol eto eleni hefyd. Mae Ysgol Ty\u0302 Coch, Tonteg, yn darparu addysg bwrpasol, berthnasol, bersonol, i blant 3-19 oed sydd ag anawsterau dysgu dwys, a hynny mewn awyrgylch ddiogel, ofalgar sy\u2019n eu hysgogi i gyrraedd eu potensial."}, {"text_idx": "#000099", "text": "Mae\u2019r elusen hon yn gweithio i ddileu trais yn y cartref a phob math o drais yn erbyn menywod, ac yn darparu cymorth emosiynol ac ymarferol i fenywod a phlant sydd wedi neu yn dioddef unrhyw fath o gamdriniaeth, a llety dros dro diogel pan fo angen. Mae\u2019r gwasanaeth yn gyfrinachol, yn anfeirniadol, ac am ddim."}, {"text_idx": "#000100", "text": "Os oes gennych hen ddodrefn, neu offer nad ydych eu hangen, cofiwch am:"}, {"text_idx": "#000101", "text": "Mae Too Good to Waste yn Rhondda Cynon Taf yn casglu celfi ac offer addas i\u2019w hail-ddefnyddio o gartrefi pobl RhCT sy am waredu eiddo mewn ffordd gyfrifol. Maen nhw\u2019n eu defnyddio i helpu\u2019r gymuned, drwy eu trwsio a\u2019u caboli ar gyfer eu gwerthu yn eu siopau am bris rhesymol i gyllido eu gwaith cymunedol, neu eu rhoi i bobl anghenus."}, {"text_idx": "#000102", "text": "Yn yr un modd, mae mudiad cyfatebol, sef Track2000 yn weithredol yn Sir Caerdydd. Codir ta\u0302l bychan, yn dibynnu ar faint y casgliad."}, {"text_idx": "#000104", "text": "Diolch o galon i bawb fu mor frwdfrydig a hael eu cyfraniadau i Ape\u0302l Mosul. Mae deg ar hugain o focsys mawr yn llawn cewynnau, eli, a chadachau babanod wedi cyrraedd Musul ers mis Mehefin."}, {"text_idx": "#000105", "text": "Mae eich cyfraniadau o nwyddau ac arian wedi bod y tu hwnt i unrhyw ddisgwyliadau,ac yn gwneud gwaith y pwyllgor yn hawdd iawn. Rydym yn diolch hefyd am y gefnogaeth a gawsom gan gyfeillion y capel, aelodau\u2019r cwrdd Saesneg, a rhai o drigolion y pentref."}, {"text_idx": "#000106", "text": "Nwyddau yn eu bocsys yn barod i\u2019r lori \u2013 30 o focsys i gyd"}, {"text_idx": "#000107", "text": "Rhan o\u2019r casgliad yn y capel"}, {"text_idx": "#000108", "text": "Bu nos Fawrth diwetha (Mai 16eg) yn noson i\u2019w chofio yma yn y capel, gyda gwledd o berfformio gan ysgolion cynradd Cymraeg y cylch, a phawb yn so\u0302n am safonau uchel a boddhad llwyr. Roedd hi\u2019n amheuthun gweld gwaelod y capel yn llawn o blant a\u2019r llofft yn llawn o rieni a chefnogwyr."}, {"text_idx": "#000109", "text": "Llwyddwyd i godi dros \u00a3500 at elusennau\u2019r capel. Diolch yn fawr i Sylvia am drefnu\u2019r cyfan mor effeithiol a di-ffwdan."}, {"text_idx": "#000110", "text": "Rydym wedi lansio ape\u0302l newydd i helpu plant bach yn ninas Mosul."}, {"text_idx": "#000111", "text": "Rydym yn cydweithio unwaith eto gydag elusen St Vincent de Paul, yn eu hymdrechion i leddfu ychydig ar amgylchiadau enbydus pobl gorllewin Mosul, sy\u2019n gaeth yn eu dinas eu hunain. Mae\u2019r ddinas wedi bod dan bawen ddur ISI ers 2014, ac er i luoedd llywodraeth Irac ryddhau\u2019r rhannau dwyreiniol fis Ionawr eleni, parhau mae\u2019r frwydr waedlyd i adennill grym yn y gorllewin, gyda dros 600,000 o bobl mewn perygl difrifol a miloedd ar filoedd yn ceisio dianc rhag yr holl ymladd."}, {"text_idx": "#000112", "text": "Mae Adventist Help wedi sefydlu Uned Argyfwng y tu allan i\u2019r ddinas er mwyn darparu gwasanaeth meddygol bob awr o\u2019r dydd a\u2019r nos, bob diwrnod, i\u2019r bobl sy\u2019n dioddef. Mae\u2019r ti\u0302m yn byw mewn uned ddiogel yn Erbil, gydag asiantaethau gwirfoddol eraill, a lluoedd Cwrdaidd yn eu diogelu. Mae rheolau diogelwch llym mewn grym a llawer o fonitro er mwyn sicrhau bod y daith awr i\u2019r Uned Argyfwng ar gyfer shifftiau hir mor ddiogel a\u0302 phosib."}, {"text_idx": "#000113", "text": "Mae St Vincent de Paul yn cefnogi\u2019r ymgyrch yma drwy ddarparu nwyddau meddygol a hylendid ar eu cyfer, a\u2019n gobaith ni yw cyfrannu drwy ganolbwyntio ar hylendid babanod a phlant bach.Dros yr wythnosau nesaf, fe fyddwn ni\u2019n casglu cewynnau untro (fel Pampers) cadachau sychu (wipes) ac eli Sudocrem i\u2019w hanfon gyda lori\u0308au DHL i ganolfan SVP yng Ngogledd Iwerddon, ar gyfer eu taith i Mosul."}, {"text_idx": "#000114", "text": "Os ydych chi\u2019n teimlo y gallwch gyfrannu at y casgliad, gofynnwn i chi ysgrifennu SVP ar y bag, rhag i ni ei gymysgu gyda chasgliadau eraill yn y capel, a\u2019i adael yn llofft y capel."}, {"text_idx": "#000115", "text": "Bydd y casglu\u2019n dod i ben ddydd Sul, Mai 14eg."}, {"text_idx": "#000116", "text": "Os na allwch weld y ffordd yn glir i gyfrannu nwyddau, mae croeso i chi gyfrannu\u2019n ariannol, drwy Carys neu Ann. Bydd hynny\u2019n help mawr gyda chostau cludiant, sy\u2019n gallu bod yn uchel, ond ddim mor uchel a\u0302 chludo\u2019r holl ffordd i Mosul. Mae cwmni DHL yn hynod o effeithiol a dibynadwy ac yn monitro\u2019r lori\u0308au bob cam o\u2019r daith.Am fwy o wybodaeth:"}, {"text_idx": "#000117", "text": "Diolch i chi i gyd am eich haelioni a\u2019ch cydweithrediad gyda\u2019r prosiectau pwysig yma sy\u2019n lliniaru ychydig ar galedi ac anawsterau pobl o bob oed yn ein cymdeithas. Eleni eto, bu parodrwydd pawb yn fodd i wneud gwaith y Gweithgor yn rhwydd ac effeithiol."}, {"text_idx": "#000118", "text": "Ychydig cyn y Nadolig danfonwyd pump ar hugain o dalebau gwerth \u00a320 yr un, drwy drefniant a\u0302\u2019r Gwasanaethau Cymdeithasol, at bobl ifanc sy\u2019n gadael gofal ac yn wynebu byw yn annibynnol am y tro cyntaf. Ein gobaith yw bod ein rhoddion yn cynyddu eu hyder wrth wynebu cyfrifoldebau, ac yn helpu i ddod ag ychydig o ysbryd y Nadolig i\u2019w haelwydydd."}, {"text_idx": "#000119", "text": "Cludwyd sacheidiau o ddillad a dillad gwely a llwythi o offer cegin a nwyddau ymolchi i di\u0302m Teuluoedd mewn Argyfwng y Gwasanaethau Cymdeithasol y llynedd, ond mae\u2019r angen mor fawr ag erioed, a bydd y casglu\u2019n parhau yn 2017. Mae eich rhoddion hael yn gymorth i deuluoedd sydd mewn angen dybryd, a hynny an resymau affwysol o drist. Daliwch i roi, os gwelwch yn dda. Eleni, yn ogystal, fe fyddwn ni\u2019n casglu ar gyfer prosiect Adref, sy\u2019n cynnig ymgeledd i bobl di-gartref yn Rhondda Cynon Taf."}, {"text_idx": "#000120", "text": "Mwy o wybodaeth \u2013 "}, {"text_idx": "#000121", "text": "Dyma enw newydd Banc Bwyd Pontyclun. Mae popeth arall fel o\u2019r blaen, a chriw rhadlon Bethel, Pontyclun bob amser yn falch o\u2019n cefnogaeth. Bu mintai ohonom draw yn Tesco Tonysguboriau unwaith eto ddechrau Rhagfyr, a rhyfeddu at haelioni\u2019r cwsmeriaid a chymorth ymarferol staff yr archfarchnad. Mae\u2019r cwmni\u2019n ychwanegu traean o\u2019r cyfanswm pwysau mewn arian bob tro, ac mae hyn yn hwb sylweddol i elusen sydd a\u0302 mwy o alw amdani nag erioed. Mwy o wybodaeth \u2013 "}, {"text_idx": "#000122", "text": "Mae rhestr o ddeugain o wirfoddolwyr o\u2019r Tabernacl, a thua ugain ar gael i bob casgliad. Mae croeso i chi ychwanegu eich enw \u2013 dim ond shifft ddwyawr, ddwywaith y flwyddyn, ar y mwyaf."}, {"text_idx": "#000123", "text": "Cofiwch hefyd am gasgliad y capel. Gallwch adael bwyd yn y bocs gydol y flwyddyn a bydd Ros yn eu cludo i Bontyclun."}, {"text_idx": "#000124", "text": "Diolch i chi am eich rhoddion y llynedd. Bydd cyfanswm o dros \u00a33,000 yn cael ei rannu rhwng y pump elusen leol ddynodwyd ar gyfer 2016. Mae braslun o\u2019u gwaith yn dal ar wefan y capel "}, {"text_idx": "#000125", "text": "Isod fe welwch y pump elusen ar gyfer 2017. Bydd braslun o waith yr elusennau hyn yn ymddangos yn gyfnodol yn y daflen yn ystod y flwyddyn ac ar wefan y capel "}, {"text_idx": "#000126", "text": "Bu dau gasgliad swmpus i wersyll ffoaduriaid o Syria ym Moria ar Ynys Lesbos yng Ngwlad Groeg y llynedd. Anfonwyd dillad haf yn y gwanwyn, a dillad gaeaf yn yr hydref, a hynny drwy drefniant gydag elusen fyd-eang St Vincent de Paul yn Ballymena, Gogledd Iwerddon. Mae\u2019n siwr y byddwch chi\u2019n cofio gweld lluniau\u2019r plant yn y gwersyll gyda Lisa Maria Devlin, cydlynydd y prosiect. Mae hi\u2019n rhyfeddu at ansawdd ac ymarferoldeb y dillad ddaw oddi wrthyn ni, o gofio amgylchiadau garw\u2019r gwersyll yn y gaeaf, a\u2019r gwres di-drugaredd yn yr haf."}, {"text_idx": "#000127", "text": "Mae eich haelioni wedi bod yn ddi-ddiwedd i\u2019r prosiect hwn, a\u2019ch cyfraniadau ariannol wedi helpu i sicrhau hanfodion fel eli haul a dillad isaf, heb so\u0302n am gyfrannu at y costau cludiant. Diolch hefyd i\u2019r rhai sy\u2019n treulio oriau yn didoli, pacio, a chludo."}, {"text_idx": "#000128", "text": "Bydd y casgliad nesa\u2019n dechrau yn y gwanwyn. Am fwy o wybodaeth, cysylltwch a\u0302 \u2013"}, {"text_idx": "#000129", "text": "Mae casgliad o luniau i\u2019w gweld YMA"}, {"text_idx": "#000130", "text": "Mae John yn falch iawn o gael adrodd bod y casgliad yma\u2019n cynyddu bob blwyddyn, gan gyrraedd \u00a33,239.y llynedd, diolch i\u2019r criw brwdfrydig sy\u2019n helpu gyda\u2019r casglu a\u2019r cyfrif."}, {"text_idx": "#000131", "text": "Yr wythnos Mai 14-20 ydy dyddiad y casglu eleni. Os am ychwanegu eich enw at y rhestr, cysylltwch a\u0302 "}, {"text_idx": "#000133", "text": "Dyma pwy fydd yn elwa o arian yr amlenni brown eleni"}, {"text_idx": "#000135", "text": "Nid dyma\u2019r tro cyntaf i ni gefnogi Prosiect Gofalwyr Ifanc Rh.C.T. ac mae\u2019n fraint cael gwneud hynny eto. Mae\u2019r prosiect yn ceisio adfer ychydig o\u2019u plentyndod i blant sy wedi gorfod tyfu i fyny yn llawer rhy gyflym oherwydd anawsterau teuluol sy\u2019n eu gorfodi i ofalu am riant methedig neu wael ei iechyd."}, {"text_idx": "#000136", "text": "Darperir cefnogaeth un i un, gweithgareddau grw\u0302p a chysylltu a\u0302 gweithgareddau cymunedol, gweithdai ac egwyl preswyl, er mwyn lleddfu ychydig ar faich ysgwyddau ifanc, a dod a\u0302 rywfaint o normalrwydd plentyndod i\u2019w bywydau."}, {"text_idx": "#000137", "text": "Mae hi\u2019n flwyddyn ers i\u2019r Samariaid, sy\u2019n elusen gyfarwydd i bawb, lansio eu prosiect peilot yng Nghymoedd y De. Er eu bod ar gael i bawb sydd eu hangen ar ben arall y ffo\u0302n, maen nhw\u2019n credu\u2019n gryf mewn presenoldeb yn y gymuned er mwyn adnabod amgylchiadau cymdeithasol sy\u2019n peri gofid ac anobaith i unigolion. Mae\u2019r prosiect hwn yn arwyddocaol iddyn nhw am fod y gyfradd o ddynion sy\u2019n cyflawni hunanladdiad yng Nghymru ar ei huchaf ers 1981. Mae\u2019n bwysig iawn bod y prosiect newydd hwn yn cael cefnogaeth ariannol."}, {"text_idx": "#000138", "text": "Yn o\u0302l ffigyrau Llywodraeth Cymru, mae mwy o blant a phobl ifanc angen help ymgynghorol yn Rhondda Cynon Taf nag unrhyw ardal arall yng Nghymru gyfan. Mae\u2019r gwasanaeth Eye to Eye yn helpu pobl ifanc 10-25 oed yn yr ardal, drwy ysgolion a chanolfannau cymunedol, ac yn rhoi cyfle i unigolion bregus gael help proffesiynol gyda phroblemau sy\u2019n eu llesteirio ac yn amharu ar ansawdd eu bywydau. Mae\u2019r gwasanaeth yn hygyrch, a\u2019r rhai sy\u2019n teimlo angen help yn gallu cysylltu drwy lythyr, alwad ffo\u0302n, ebost neu decst."}, {"text_idx": "#000140", "text": "Buom yn cefnogi\u2019r achosion isod yn ystod 2016:"}, {"text_idx": "#000141", "text": "Cewch fersiwn fwy (haws ei ddarllen) o\u2019r poster YMA"}, {"text_idx": "#000142", "text": "Wnewch chi gefnogi\u2019r di-gartref yn Rh.C.T. y Nadolig hwn trwy gyflwyno eitemau i\u2019r Ysgol Sul i\u2019w rhoi mewn cewyll? Byddem yn gwerthfawrogi:"}, {"text_idx": "#000143", "text": "Bwyd sy\u2019n cadw, bwyd mewn tuniau (yn cynnwys cig neu bysgod), siocled a danteithion Nadolig, jamiau a siytni, te, coffi, siocled yfed, llaeth sych, pot nw\u0302dls, sudd ffrwythau, sgwash, creision, deunydd ymolchi, eitemau hylendid merched, anrhegion Nadolig plant (wedi eu lapio gan nodi\u2019r oedran, a ph\u2019run ai i fachgen neu ferch.)"}, {"text_idx": "#000145", "text": "Diolch yn fawr i bawb fu mor hael eu rhoddion i\u2019r ymgyrch helpu ffoaduriaid. Derbyniwyd cyflenwad helaeth o ddillad ac esgidiau pwrpasol a chyfraniadau ariannol sylweddol, a bu deuddeg o wirfoddolwyr yn brysur dros dri diwrnod yn didoli, pacio a chludo popeth."}, {"text_idx": "#000146", "text": "Rydyn ni\u2019n ffodus iawn bod y capel a\u2019r Ganolfan ar gael i ni fel stordai diddos dros y cyfnod casglu. Mae ugain bocs mawr bellach ar eu ffordd i wersyll Moria ar Ynys Lesbos yng Ngwlad Groeg. Difawyd rhan o\u2019r gwersyll yn ddiweddar gan da\u0302n mawr, a bydd ein llwyth ni yn helpu i liniaru ychydig ar yr amgylchiadau dybryd yn dilyn hynny."}, {"text_idx": "#000148", "text": "Rydyn ni\u2019n lwcus mai elusen St Vincent de Paul sy\u2019n gyfrifol am y cludiant i Wlad Groeg \u2013 taith deg diwrnod \u2013 ac yn tracio\u2019r lorri ac yn sicrhau bod y nwyddau\u2019n cyrraedd y dwylo iawn. Mae\u2019r lori\u0308au\u2019n gadael Ballymena\u2019n rheolaidd, a\u2019u llwyth yn amrywio o nwyddau meddygol a bwyd a dillad i bebyll ac offer ymarferol, yn o\u0302l y galw."}, {"text_idx": "#000149", "text": "Maen nhw\u2019n barod i helpu ble bynnag mae angen, ac mae\u2019n fraint cael bod yn rhan fechan o\u2019u gweithgarwch.Diolch yn fawr iawn i chi am fod mor barod i roi ysgwydd dan y baich."}]